Դուք սպանեցիք իմ մեջ տաղանդը և հիմա ինձ հանճարեղ եք հորջորջում։ Ես պատմում էի ծաղիկների ու ձեր թշվառությունից շա՜տ վեր, կապույտ անհուններում ճախրող արծիվների, կուսական անտառների ու դաշտերի անքաղաքակիրթ ազատության մեջ դայլայլող սոխակների ու ծղրիդների մասին, ես պատմում էի մարդկանց երազանքների ու տառապանքների մասին, և դուք այդ բոլորը՝ ծաղիկների բույրը, արծիվների սլացքը, սոխակների գեղգեղանքն ու իմ հավատը նետում էիք ձեր Անապատների զուգարանները։